ai4bharat/Pralekha huggingface dataset:
سائنس اور ٹیکنالوجی کی وزارت
ڈی سینٹرلائزڈ استعمال کے لیے گندے پانی اور آرگینک ٹھوس کچرے کے مربوط بندوبست کے لیے نئی اعلیٰ درجے کی بایو – میتھینیشن ٹکنالوجی مفید ہے
نئی دہلی،03 ستمبر ،2021 / گندے پانی اور آرگینک ٹھوس کچرے اور بایو گیس کے مربوط بندوبست اور بایو کھاد سے متعلق اعلیٰ درجے کی بایو متھینیشن ٹکنالوجی سے زیر زمین پانی اور استعمال شدہ پانی کو صاف کر کے پینے کے پانی میں تبدیل کیا جاسکتا ہے۔ اسے گندے پانی اور آرگینک ٹھوس کچرے کو صاف کرنے کے لیے بھارت کے مختلف علاقوں میں ڈی سینٹرلائزڈ استعمال سے صاف کیا جاسکتا ہے۔
ٹھوس اور رقیق کچرے ایسے بڑے چیلنج ہیں جن کا سامنا بڑے شہروں میں ہے اور یہ چیلنج شہر کاری والے علاقوں میں تیزی سے بڑھ رہے ہیں۔ لہذا اس پریشانی سے نمٹنے کے لیے دیرپا ٹکنالوجیز کی ضرورت ہے۔
سی ایس آئی آر – کیمیاوی ٹکنالوجی کے بھارتی ادارے آئی آئی سی ٹی کے چیف سائنس داں ڈاکٹر اے گنگانی راؤ، اور سینئر پرنسپل سائنسداں ڈاکٹر ایس سری دھر نے آرگینک ٹھوس کچرے اور اس کے نتیجے میں پیدا ہونے والی بایو گیس اور بایو کھاد کے بندوبست کے لیے این روبک گیس لیفٹ ری ایکٹر پر مبنی اعلیٰ درجے کی بایو میتھینیشن ٹکنالوجی مشترکہ طور پر تیار کی ہے۔
یہ مربوط اور مستقل سیویز اور آرگینک ٹھوس کچرے کو کام میں لانے والا نظام زیر زمین پانی اور گندے پانی کو صاف کرنے کا کام آسکتا ہے اور نیز پینے کے پانی اور دوبارہ استعمال ہونے والا پانی کو تیار کرنے کے کام آسکتا ہے۔
مزید تفصیلات کے لیے حیدرآباد کے سی ایس آئی آر – آئی آئی سی ٹی کے چیف سائنسداں ڈاکٹر اے گنگانی راؤ سے رابطہ قائم کریں۔

۔۔۔۔۔۔۔۔۔۔۔۔۔۔۔۔۔
ش ح ۔ اس۔ ت ح ۔
U –8719
(Visitor Counter : 126
وزیراعظم کا دفتر
وزیراعظم نے یوم آزادی کے موقع پر عوام کو مبارک باد دی
وزیراعظم جناب نریندر مودی نے یوم آزادی کے موقع پر عوام الناس کو مبارک باد دی ہے۔
ایک ٹوئیٹ میں وزیراعظم نے کہا ؛
‘‘اس انتہائی خاص یوم آزادی پر مبارک باد ۔ جے ہند!’’
۔۔۔۔۔۔۔۔۔۔۔۔۔۔۔۔۔۔

U-9155
(
سماجی انصاف اور تفویض اختیارات کی وزارت
ایس سی اور ایس ٹی کے لیے پی ایم ایس
ہندوستان میں درج فہرست ذاتوں سے تعلق رکھنے والے طلبا کے لیے پوسٹ میٹرک اسکالرشپ اسکیم  اور درج فہرست قبائل سے تعلق رکھنے والے طلبا کے لیے پوسٹ میٹرک اسکالرشپ  اسکیموں کے تحت، نشستوں کی تعداد مقرر نہیں ہے کیونکہ دونوں اسکیمیں طلب پر مبنی ہیں۔ تمام ایس سی/ ایس ٹی طلبا جن کی گھریلو آمدنی 2.5 لاکھ روپے سے کم ہے وہ اسکالرشپ کے اہل ہیں۔
پی ایم ایس-ایس سی اور پی ایم ایس-ایس ٹی کے تحت کل مستفیدین کی سال وار تعداد کو ضمیمہ I کے طور پر منسلک کیا گیا ہے۔
مذکورہ اسکیموں کے تحت ایس سی اور ایس ٹی کے مستفیدین کے لیے دستیاب مختلف گروپوں کے تحت کورسز کی فہرست ضمیمہ II میں دی گئی ہے۔
مذکورہ  گروپس کے زمرے کے تحت آنے والے تمام کورسز کو اسکیموں کے تحت جاری رکھا جا سکتا ہے، جس میں روبوٹکس اور مصنوعی ذہانت کے کورسز شامل ہو سکتے ہیں۔
اسکیموں کے تحت، کورسز کا صرف گروپ وار ڈیٹا دستیاب ہے۔ انفرادی کورس کے لحاظ سے تفصیلات دستیاب نہیں ہیں۔
پی ایم ایس-ایس سی اسکیم کے تحت، ریاستی حکومت کی طرف سے طے شدہ میرٹ کے معیار پر عمل کیے بغیر، من مانی اور غیر شفاف عمل  کے ذریعے بھری گئی تمام نشستیں اسکالرشپ کے لیے اہل نہیں ہیں۔
پی ایم ایس-ایس ٹی اسکیم کے تحت، مینجمنٹ کوٹہ میں داخلہ لینے والے طلبا سے متعلق کوئی خاص انتظام نہیں ہے۔ مینجمنٹ کوٹہ کے تحت داخل ہونے والے طلبا کا ڈیٹا برقرار نہیں رکھا جاتا ہے۔
سماجی انصاف اور تفویض اختیارات کے وزیر مملکت جناب رام داس اٹھاولے نے آج لوک سبھا میں ایک تحریری جواب میں یہ معلومات فراہم کی۔
قانون اور انصاف کی وزارت
شادی شدہ مسلم خواتین کےحقوق کا تحفظ
طلاق ثلاثہ کے ذریعہ طلاق کی روک تھام
کابینہ نے مسلم خواتین  بل 2019 کومنظوری دی
بل عنقریب شروع ہونے والے پارلیمانی اجلاس کے دوران متعارف کرایاجائیگا
نئی دہلی ،13جون :‘سب کا ساتھ ، سب کا وکاس ،سب کاوشواس ’ وزیراعظم ، جناب نریندرمودی کی قیادت والی این ڈی اے حکومت کا کلیدی اصول رہاہے ۔ عوام سے کئے گئے وعدوں میں سے ایک وعدہ پوراکرتے ہوئے ، وزیراعظم ، جناب نریندرمودی کی قیادت میں مرکزی کابینہ نے مسلم خواتین  بل 2019 کو اس کی جگہ مسلم خواتین  دوسرے آرڈی نینس 2019  متعارف کرکے اپنی منظوری دے دی ہے ۔
اثرات
یہ بل مسلم خواتین کو صنفی مساوات اورصنفی انصاف فراہم کرائیگا علاوہ ازیں یہ بل شادی شدہ مسلم خواتین کے حقوق کا بھی تحفظ کریگا اور ان کے شوہروں کے ذریعہ طلاق ثلاثہ کے ذریعہ طلاق دیئے جانے کے طریقہ کارکابھی خاتمہ کریگا۔ اس بل کو پارلیمنٹ کے عنقریب شروع ہونے والے اجلاس میں متعارف کرایاجائیگا۔
بل سے متعلق خصوصی باتیںاس بل کے ذریعہ طلاق ثلاثہ کے طریقہ کارکو غیرقانونی اور ناجائز قراردیاجاناہے ۔اس کے تحت اس عمل کو قابل سزاعمل بنانے کی بھی تجویز ہے ،جس کے تحت تین برسوں تک کی قیداور جرمانہ عائد کیاجائیگا ۔اس کے تحت شادی شدہ مسلم خواتین اورزیرکفالت بچوں کو گذاربھتہ فراہم کرنے کی بھی تجویز ہے ۔اس بل کے تحت طلاق ثلاثہ کے عمل کو قابل دست اندازی جرم قراردیئے جانے کی تجویز ہے اگرکوئی مسلم خاتون جسے طلاق دیاگیاہو بذات خود یا کوئی دوسرا جواس کا خونی رشتہ دارہو یاشادی کے ذریعہ رشتہ داری بنتی ہو، دونوں میں سے کوئی ایک فرد پولیس اسٹیشن کے انچارج کو اس جرم کے ارتکاب کی اطلاع فراہم کرتاہے تو پولیس اپنے طورپر کارروائی کریگی۔اس جرم کو مجسٹریٹ کی اجازت سے شادی شدہ مسلم خاتون کے ایمأ پرجسے طلاق دیاگیاہے ، قابل راضی نامہ جرم بھی بنایاجاسکتاہے ۔اس بل کے تحت شادی شدہ مسلم خاتون کو جسے طلاق دیاگیاہے، اسے مرتکب کو مجسٹریٹ کے ذریعہ ضمانت دینے سے قبل ، متاثرہ خاتون کا موقف واضح کرنے کا حق بھی دیاگیاہے یعنی مجسٹریٹ متاثرہ خاتون کا موقف سننے اورمطمئن ہونے کے بعد ہی مرتکب کو ضمانت دیگا۔
مسلم خواتین  بل 2019 مسلم خواتین  دوسرے آرڈی نینس 2019 کے مماثل ہے ۔
وزارت دفاع
وائس ایڈمرل اجیندر بہادر سنگھ نے فلیگ آفیسر کمانڈنگ انچیف ، ای این سی کی ذمہ داری سنبھالی
نئی دہلی، یکم مارچ 2021، وائس ایڈمرل اجیندر بہادر سنگھ، اے وی ایس ایم، وی ایس ایم نے آج یکم مارچ 2021 کو یہاں بحریہ کے اڈے پر ایک شاندار رسمی پریڈ میں وائس ایڈمرل اتل کمار جین، پی وی ایس ایم، اے وی ایس ایم، وی ایس ایم سے مشرقی بحریہ کمان  کے فلیگ آفیسر کمانڈنگ انچیف  کے عہدے کی ذمہ داری سنبھالی۔ وائس ایڈمرل اے بی سنگھ نے سریمونیل گارڈ کا معائنہ کیا اور ای این سی کے مختلف آبی جہازوں اور اداروں سے آئے بحریہ کے اہلکاروں کی پلٹنوں کا جائزہ لیا۔اس تقریب میں جہازوں ، آبدوز کشتیوں اور اداروں کے تمام فلیگ آفیسرز اور کمانڈنگ آفیسرز نے شرکت کی۔ بعد میں انہوں نے بیچ روڈ وشاکھا پٹنم واقع وار میموریل میں ملک کی خدمت میں اپنی جان کی قربانی دینے والے شہیدوں کو خراج عقیدت بھی پیش کیا۔
وائس ایڈمرل اجیندر بہادر سنگھ نے باوقار نیشنل ڈیفنس اکیڈمی  کھڑک واسلا میں تعلیم حاصل کی اور یکم جولائی 1983 کو انہیں کمیشن دیا گیا تھا۔ نیوی گیشن اور ڈائرکشن اسپیشلسٹ کے طور پر وائس ایڈمرل اے بی سنگھ نے 38 برسوں کے اپنے کریئر میں مختلف آپریشنل اسٹاف اور کمانڈ کی ذمہ داریاں سنبھالی ہیں۔
انہوں نے بھارت اور بیرونی ممالک میں تمام پروفیشنلز کورسز میں نمایاں کامیابی حاصل کی اور انہوں نے مدراس یونیورسٹی سے اسٹاف کورس کے دوران اپنی پہلی ماسٹرس ڈگری حاصل کی تھی، جہاں انہیں اسکڈر میڈل سے نوازا گیا تھا۔ انہوں نے برطانیہ کی کرین فیلڈ یونیورسٹی سے گلوبل سکیورٹی میں ماسٹر کی ڈگری بھی حاصل کی۔
انہوں نے بھارتی بحریہ کے جہازوں ویر وندیا گیری ، ترشول  اور وراٹ  کی کمان بھی سنبھالی۔انہیں سری لنکا میں آپریشن پون اور ویسٹر سی بورڈ میں آپریشن پراکرم میں مغربی بیڑے کے فلیٹ نیوی گیٹنگ افسر کے طور پر کام کرنے کا بھی کافی تجربہ ہے۔ 2019 کے اوائل میں شدید آپریشن سرگرمیوں کی مدت کے دوران وہ بحریہ کی مغربی کمان کے چیف آف اسٹاف بھی رہے ہیں۔
انہوں نے مشرقی بیڑے کی کمان بھی سنبھالی ہے اور وہ ایسرٹر سی بورڈ کی خصوصیات سے بھی واقف ہیں اور 2014 میں سپر سائیکلون ہدہد کا سامنا کرنے سے بھی وہ بہت قریب سے جڑے رہے ہیں۔
بحریہ کے ہیڈ کوارٹر میں پرنسپل ڈائرکٹر اور اے سی این ایس  کے طور پر انہوں نے بھارتی بحریہ کی سمندری اسٹریجی تیار کرنے، کایا پلٹ کرنے اور طویل مدتی صلاحیت سازی کا منصوبہ اور آتم نربھر جہاز سازی کا روڈ میپ تیار کرنے کے کام سے بھی قریب سے جڑے رہے ہیں۔
این ڈی اے اور ڈی ایس ایس سی ویلنٹن میں انسٹرکٹر، ایچ کیو آئی ڈی ایس میں  اسٹریٹجک فورسز کمانڈ میں ڈپٹی سی ان سی اور ڈپٹی چیف  کے طور پر اپنی مدت کار کے دوران انہیں جوائنٹ مینٹ شپ میں تینوں افواج کا تجربہ حاصل ہوا۔
بھارتی بحریہ میں کمانڈر انچیف کا درجہ حاصل کرنے والے یو پی سینک اسکول کے وہ پہلے سابق طالب علم ہیں۔
اپنی نمایاں خدمات کے لیے انہیں 2011 میں وششٹ سیوا میدل اور 2016 میں اتی وششٹ سیوا میڈل سے نوازا گیا۔
ان کی شادی محترمہ چارو سے ہوئی تھی، جو کہ اب نیوی وائیوز ویلفیئر ایسو سی ایشن کی سربراہ ہیں، ان کی دو بیٹیاں امبیکا اور اجیتا ہیں۔
۔۔۔۔۔۔۔۔۔۔۔
ش ح۔ا گ۔ن ا۔
U-2054
(Visitor Counter : 180
مکانات اور شہری غریبی کے خاتمے کی وزارت
وزیر اعظم سوندھی اسکیم کے تحت، 2733497، درخواستیں موصول
اب تک 1434436 درخواستوں کو منظوری
وزیراعظم سوندھی پردھان منتری خوانچہ فروشوں کی آتم نربھر ندھی کے تحت2733497درخواستیں موصول ہوئی ہیں- یہ چھوٹے پیمانوں کی قرضوں کی سہولت کی ایک خصوصی اسکیم ہے۔ موصولہ مجموعی درخواستوں میں سے 1434436درخواستوں کو منظوری دی جاچکی ہیں اورتقریبا 788438قرضے فراہم کیے جاچکے ہیں۔
کووڈ-19لاک ڈاؤن کے باعث جو خوانچہ فروش اپنے آبائی وطن چلے گئے تھے، وہ اپنی واپسی پر اس قرضے کے لیے اہل ہیں۔قرضوں کی فراہمی کو جھنجھٹ سے پاک بنایا گیا ہےکیوں کہ کوئی بھی شخص کسی عام خدمات مرکز اور میونسپل دفتر اور خود بینک جاکر اپنے طور پر درخواست کو آن لائن اپلوڈ کرسکتاہے۔ادھر بینک بھی لوگوں کے گھر گھر جارہے ہیں تاکہ انہیں قرضے فراہم کریں اور انہیں اپنے کاروبار شروع کرنے میں مدد دیں۔ وزیراعظم نریندرمودی نے بینک عملے کے ذریعہ کیے گئے مشقتی کام کی ستائش کی ہے اور کہا ہے کہ ‘‘ایک ایسا وقت بھی تھا جب خوانچہ فروش بینک کے اندر ہی نہیں جاسکتے تھے لیکن آج ایسا ہے کہ بینک ان کے گھر جارہے ہیں۔’’
شفافیت، احتساب اور پائیداری کے ساتھ اسکیم کے تیز تر نفاذ کے لیے ویب پورٹل نیز موبائل ایپ کے ساتھ ایک ڈیجیٹل پلیٹ فارم تیار کیا گیاہے جس کا مقصداسکیم کا انتظام کرتے ہوئے، شروع سے آخر تک حل فراہم کرنا ہے۔آئی ٹی پلیٹ فارم ،ویب پورٹل نیز موبائل ایپ کو ایس آئی ڈی بی آئی کے اڈیامی مترا پورٹل کے ساتھ مربوط کرتا ہے جو کہ قرضے کے انتظامیہ کے لیے ہے۔ یہ ہاؤسنگ اور شہری امور کی وزارت کے پورٹل ‘پیسہ’ سے بھی اسے مربوط کرتا ہے جو خودکار طور پر سود کی مراعات کا انتظام کرتاہے۔اسکیم کی ترغیبات کے ڈیجیٹل لین دین یعنی یوپی آئی، ادائیگی کے تسہیل کاروں کے کیو آر کوڈ، روپئے، ڈیبٹ کارڈ وغیرہ جیسے ڈیجیٹل طریقوں کو استعمال کرتے ہوئے رسیدیں/ادائیگیوں کی سہولت دستیاب کی گئی ہے جو کہ خوانچہ فروشوں کو ماہانہ کیش بیک کی صورت میں حاصل ہوتی ہیں۔ہاؤسنگ اور شہری امور کی وزارت کے سکریٹری درگا شنکر مشرا نے پہلے ٹوئٹ کیا تھا ان کی وزارت اس عمل کو آسان اور بلا جدوجہد والا بنانے کے لیے تمام متعلقہ ساجھیداروں کے ساتھ کام کررہی ہے تاکہ آتم نربھر بھارت کے مقصد کو حاصل کیاجاسکے۔
کووڈ-19 کی وبا کے دوران لاک ڈاؤن میں مقامی تاجروں کے لچکدار رویے سامنے آئے لیکن اب وہ سرکار کی مدد سے اپنا کاروباردوبارہ شروع کرسکتے ہیں اوراپنی زندگیوں کو بہتر بناسکتے ہیں۔ان خوانچہ فروشوں میں سے اکثر جنہیں سوندھی اسکیم کےذریعہ قرضہ فراہم کیا گیا، وہ اپنے قرضوں کی بروقت واپس ادائیگی کررہے ہیں جس سے یہ ثابت ہوتا ہے کہ چھوٹی مدت کے قرض دار اپنی ایمانداراور بردباری کے ساتھ کوئی سمجھوتہ نہیں کرتے۔ہاؤسنگ اورشہری امور کے وزیرمملکتجناب ہردیپ سنگھ پوری نے نفاذ کی صورت حال اورپی ایم سوندھی اسکیم کی پیش رفت کا جائزہ لیتے ہوئے ٹوئٹ کیا تھا کہ یہ آتم نربھر بھارت بنانے کی جانب ایک مثبت قدم ہے جس میں ہرایک ہندوستانی، ملک کی ترقی اور پیش رفت کی رفتار میں ایک ساجھیدارہے۔
اس اسکیم کے نفاذ میں شہری مقامی ادارےانتہائی اہم کردارادا کررہے ہیں۔وہ تمام ساجھیداروں کا ایک نیٹ ورک وضع کررہے ہیں جن میں خوانچہ فروشوں کی ایسوسی ایشن ،کاوروباری کروسپوڈنٹ، بینکوں کے ایجنٹ، چھوٹے مالیاتی ادارے، ذاتی مدد کے گروپ  اور ان کی فیڈریشن، بھیم،پے ٹی ایم، گوگل پے،بھارت پے، ایمازون پے، فون پے وغیرہ جیسے ڈیجیٹل ادائیگی کے تسہیل کارشامل ہیں جو اسکیم کو کامیابی کے ساتھ منظم کرنے کا قدم ہے۔
کابینہ
کابینہ نے تحقیقی تعاون کے لئے ڈی انڈین انسٹی ٹیوٹ آف اسپیس سائنس اینڈ ٹیکنالوجی  اور نیڈر لینڈس کی ڈیلفٹ یونیورسٹی آف ٹیکنالوجی  کے درمیان مفاہمت نامے کو منظوری دی
نئی دہلی، 4 اگست 2021، وزیراعظم جناب نریندر مودی کی صدارت میں مرکزی کابینہ نے طلبا اور فیکلٹی ارکان کی شمولیت کے ساتھ تعلیمی پروگراموں اور تحقیقی سرگرمیاں انجام دینے کے لئے ڈی انڈین انسٹی ٹیوٹ آف اسپیس سائنس اینڈ ٹیکنالوجی  اور ڈیلفٹ یونیورسٹی آف ٹیکنالوجی  کے درمیان کئے جانے والے مفاہمت نامے کو منظوری دےدی ہے۔ اس مفاہمت نامے پر متعلقہ اداروں نے 9 اپریل 2021 اور 17 مئی 2021 کو دستخط کئے گئے تھے اور ای میل کے ذریعہ اس کا تبادلہ کیا گیا تھا۔
مفاہمت نامے کی تفصیل:
- طلبا کے تبادلے کا پروگرام: فریقین انڈرگریجویٹ، پوسٹ گریجویٹ اور ڈاکٹورل سطح پر طلبا کا تبادلہ کرسکتے ہیں۔ فریقین باہمی طور پر اسکیم کے تحت کئے جانےوالے مطالعہ کےشعبوں اور کریڈٹ کے بارے میں پر بات چیت کرسکتے ہیں اور اس کا فیصلہ کرسکتے ہیں۔ دونوں فریق میزبان فریق کے نظام تعلیم اور ضابطوں پر عمل کے لئے ڈگری ٹریننگ کے واسطے پریکٹیم ایکسچنج پروگرام پر متفق ہوئے ہیں۔
- دو ڈگری / دوہری ڈگری پروگرام: فریقین انڈر گریجویٹ یا پوسٹ گریجویٹ میں سے کسی بھی ڈگری کے لئے طلبا کے لئے مخصوص نصاب تعلیم وضع کرسکتے ہیں یہ ڈگری ان کے اپنے ادارے کے ذریعہ دی جانے والی ابتدائی ڈگری کے علاوہ ہوگی۔
- انٹرن شپ اور پروجیکٹ ورک: فریقین انجینئرنگ پروجیکٹ اسائمنٹ کی تحقیق کو ڈیزائن اور تیار کرسکتے ہیں جن پر شراکت دار ادارے میں قلیل مدتی اور طویل مدتی دونوں طرح کے قیام کے دوران طلبا کام کریں گے۔
- فیکلٹی کا تبادلہ: فریقین فیکلٹی کے تبادلے پر غور کرسکتے ہیں جس کے دوران ان کے فیکلٹی ارکان شراکت دار ادارے میں کورسز پیش کرسکتے ہیں۔ جس کے لئے کورس کے مشمولات مشترکہ طور پر تیار کئے جائیں گے۔
- مشترکہ تحقیق: دونوں فریقوں کے فیکلٹی ارکان مقررہ مدت کے ساتھ مشترکہ مفاد والے شعبوں میں مشترکہ تحقیقی پروگرام کی شناخت کرسکتے ہیں۔
فائدے:
اس معاہدے پر دستخط کئے جانے سے تعاون کے ممکنہ مفاد والے شعبوں میں کام کیا جاسکے گا۔مثلاً فیکلٹی ارکان، طلبا اور محققین، سائنسی مواد، پبلی کیشنز اور معلومات کا تبادلہ، مشترکہ ریسرچ میٹنگ ، پی ایچ ڈی پروگرام، دو ڈگری/ دوہری ڈگری پروگرام۔
اس معاہدے کے ذریعہ نیدر لینڈ کی ای ڈبلیو آئی، ٹی یو ڈیلفٹ، جوکہ سب سے پرانی اور سب سے بڑی ڈچ پبلک ٹیکنالوجیکل یونیورسٹی ہے، کے ساتھ تعاون سے سائنس اور ٹکنالوجی کے میدان میں تحقیق میں مشترکہ سرگرمی کی جاسکے گی۔ اس طرح ملک کے تمام طبقات اور خطوں کو فائدہ ہوگا۔
جس معاہدے پر دستخط کئے گئے ہیں اس سے سائنس اور ٹکنالوجی کے میدان میں نئی تحقیقی سرگرمیوں اور ایپلی کیشن کے امکانات کا پتہ لگانے کے لئے تحریک ملے گی۔
۔۔۔۔۔۔۔۔۔۔۔
ش ح۔ا گ۔ن ا۔
U-7453
(
نائب صدر جمہوریہ ہند کا سکریٹریٹ
احتساب اور شفافیت کا انسلاک ہماری جمہوری ترقی کو پھلنے پھولنے اور برقرار رکھنے میں مدد کرتی ہیں – نائب صدر
جانچ پڑتال کی عدم موجودگی یا غیر مؤثر باز رسی یقینی طور پر نظام کو تنزلی کی طرف لے جاتی ہے – نائب صدر
نائب صدر جمہوریہ نے عالمی شہرت کی حامل جانچ پڑتال کی ایک آڈیٹنگ تنظیم کے طور پرخود کو منوانے پر کمپٹرولر اینڈ آڈیٹر جنرل آف انڈیا  کی ستائش کی
نائب صدر جمہوریہ نے آج سی اے جی آفس میں دوسرے آڈٹ دیوس کی تقریبات کا افتتاح کیا
نائب صدر جناب جگدیپ دھنکھر نے آج جوابدہی اور شفافیت کو ایک دوسرے سے متصل قرار دیا جو ہماری جمہوری ترقی کو برقرار رکھنے میں مدد کرتی ہیں۔ انہوں نے کہا کہ عوامی خدمات کی فراہمی میں جوابدہی اچھی حکمرانی کے لئے ناگزیر ہے تاکہ فوائد کی سب تک رسائی کو یقینی بنایا جا سکے۔
سی اے جی کے دفتر میں دوسرے آڈٹ دیوس کی تقریبات کا آج نئی دہلی میں افتتاح کرنے کے بعد ایک اجتماع سے خطاب کرتے ہوئے انہوں نے اس بات کو اجاگر کیا کہ ان اقدار کو یقینی بنانے میں سی اے جی کا اہم کردار ہے۔ بصورت دیگر بدعنوانی اور نااہلی نظام میں در آتی ہے۔
جانچ پڑتال کو اچھ حکمرانی کا ایک طاقتور اور ناگزیر آلہ گردانتے ہوئے جناب دھنکھر نے خبردار کیا کہ باز رسی کی عدم موجودگی یا ناکارہ آڈٹ نظام کیلئے تنزلی کا باعث بنے گا۔ انہوں نے یوٹیلیٹی سرٹیفکیٹس کی مثالوں پر سی اے جی کی طرف سے زیادہ توجہ دینے پر بھی زور دیا جس میں سرکاری اداروں کی طرف سے طویل عرصے سے بڑے پیمانے پر عوامی فنڈز فراہم نہیں کئے جا رہے ہیں۔
اس ادراک کے ساتھ کہ ہندوستان کا سی اے جی گذشتہ برسوں میں اقوام متحدہ  کی مختلف تنظیموں کا بیرونی آڈیٹر رہا ہے جناب دھنکھر نے بہترین عالمی طریقوں کے ساتھ ایک مضبوط آڈیٹنگ تنظیم کے طور پر اپنی ساکھ قائم کرنے پر سی اے جی کی تعریف کی۔ انہوں نے یقین ظاہر کیا کہ سی اے جی کے بڑھے ہوئے پرو ایکٹو موقف کے ساتھ حکومتی اسکیموں کی کارکردگی اور نگرانی اور رسائی میں بہتری آئے گی۔ انہوں نے مزید کہا کہ مالیاتی غلطیوں کا بروقت پتہ لگانا اور مؤثر نتیجہ خیز اصلاحی طریقہ کار سی اے جی کی مستقل ذمہ داریاں ہیں۔
ہمارے سامنے آنے والے چیلنجوں سے نمٹنے کے لئے قابل اعتماد نظاموں کو مسلسل فروغ دینے پر زور دیتے ہوئے نائب صدر جمہوریہ نے اس بات پر روشنی ڈالی کہ خود احتسابی سے کام لینا فائدہ مند ہوگا۔
اس موقع پر نائب صدر جمہوریہ نے قومی آن لائن مضمون نویسی مقابلہ 2022 جیتنے والوں کو بھی مبارکباد پیش کی۔ اس کا اہتمام سی اے جی نے دوسرے آڈٹ دیوس کی تقریبات کے حصہ کے طور پر کیا تھا۔ اس اقدام کو سراہتے ہوئے انہوں نے امید ظاہر کی کہ یہ مہتمم ادارہ نچلی سطح پر عوام کو اپنے اثرات کی تشخیص کے عمل میں شامل کرنے کے طریقے تلاش کرتا رہے گا اور بدعنوانی اور مالیاتی نااہلی کے خلاف مجاہد کے طور پر کام کرے گا۔
کمپٹرولر اینڈ آڈیٹر جنرل آف انڈیا جناب گریش چندر مرمو، ڈپٹی کمپٹرولر اینڈ آڈیٹر جنرل محترمہ پروین مہتا، انڈین آڈٹ اینڈ اکاؤنٹس ڈیپارٹمنٹ کے افسران اور دیگر معززین اس موقع پر موجود تھے۔
وزارت خزانہ
کسٹم حکام نے آئی جی آئی ہوائی اڈہ پر 98 کروڑ روپے کی ہیروئن ضبط کی
نئی دہلی، 15 اپریل 2021
دو زمبیائی مسافر جو قطر ائیرویز پروازنمبر 1366کے ذریعہ دوحہ ہوتے ہوئے جوہانسبرگ واقع او آر تمبو بین الاقوامی ہوائی اڈا سے T-3 ، اندرا گاندھی انٹرنیشنل  ہوائی اڈہ ، ، نئی دہلی، پہنچے ، آج انھیں ہوائی اڈہ کے کسٹم حکام نے گرین چینل عبور کرنے اور ایگزٹ گیٹ کے قریب پہنچنے کے بعد روک لیا۔ حساس راستوں اور ذرائع کی پروفائلنگ کی بنیاد پر ، ان سے پوچھا گیا کہ آیا وہ کوئی ممنوعہ سامان لے کر جارہے ہیں جس پر انہوں نے صاف انکار کردیا۔
ان کے بیانات کی تصدیق کے لئے انہیں ڈور فریم میٹل ڈیٹیکٹر  سے گزرنے کے لیے کہا گیا جس میں قابل اعتراض کوئی چیز نہیں دیکھی گئی۔
ان کے سامان کو ایکس رے بیگیج انسپیکشن مشین کے ذریعے اسکین کیا گیا جس میں کچھ مشکوک / قابل اعتراض عکس دیکھے گئے۔ دو آزاد گواہوں کے سامنے ان کے سامان کی تفصیلی جانچ پڑتال پر ، ہرایک کے پاس7 کلو گرام ، مکمل طور پر 14 کلو گرام سفید رنگ کے پاؤڈر / گرینولز برآمد ہوئے ، جس کو انہوں نے جانچ پڑتال والے سامان کے اندرونی خانوں میں چھپا دیا تھا۔
برآمد شدہ منتخب مادے کے نمونوں کی جدید ترین منشیات کا پتہ لگانے والی کٹ کے ذریعہ جانچ کی جائےگی جو بظاہر میں برآمد شدہ مادوں کے ہیروئن ہونے کی تصدیق ہوئی ہے۔ برآمد ہونے والے مادوں کی قیمت ، 98 کروڑ روپئے ہونے کا اندازہ ہے۔ تفتیش کے دوران انھوں نے نے اپنا جرم قبول کر لیا ہے۔
موقع پر ایک پنچ ناما اور اس کے بعد ایک ضبطی کی کارروائی کا میمو تیار کیا گیا۔ برآمد شدہ سامان اور چھپانے اور پیکنگ مواد کو این ڈی پی ایس ایکٹ 1985 کی دفعہ 43 کے تحت ضبط کیا گیا ۔
ایکٹ آئی بیڈ کی دفعہ 8 اور 23 کی خلاف ورزی کرنے پر ان کو این ڈی پی ایس ایکٹ، 1985 کے سیکشن 60 کے تحت ضبطی کارروائی کے لئے ذمہ دار پایا گیا ۔
دونوں مسافروں کو گرفتار کرلیا گیا ہے۔ اس معاملے میں مزید تفتیش جاری ہے۔
ش ح۔ ع ح ۔ ن ع

(Visitor Counter : 135
کارپوریٹ امور کی وزارتت
آئی آئی ای اے نے نئی دہلی میں سی پی ایس ای کے آزاد ڈائریکٹروں کے لیے اورسمت بندی اور آموزشی سمٹ کا انعقاد کیا
انڈین انسٹی ٹیوٹ آف کارپوریٹ افیئرز  نے 5 اور 6 اکتوبر کو نئی دہلی میں ڈپارٹمنٹ آف پبلک انٹرپرائزز  کے زیراہتمام اور کیپیسٹی بلڈنگ کمیشن  کی علمی شراکت داری کے ساتھ سی پی ایس ای کے آزاد ڈائریکٹروں کے لیے سمت بندی اور آموزشی سمٹ کا انعقاد کیا۔
یہ سمٹ آئی آئی سی اے کے ڈائریکٹر جنرل اور سی ای او جناب پروین کمار،ڈی پی ای کے اقتصادی مشیر جناب انیمیش بھارتی،حکومت ہند کے سابق سکریٹری ڈاکٹر انوپ کے پجاری اور ، آئی آئی سی اے کے اسکول آف کارپوریٹ گورننس اینڈ پبلک پالیسی کے سربراہ ڈاکٹر نیرج گپتا کے خطابات کے ساتھ ہوئی۔ افتتاحی خطابات میں اچھی حکمرانی کے طریقہ کار، بہتر کارکردگی اور قومی ترقیاتی مقاصد کے زیادہ تعاون کرنےکے واسطے سی پی ایس ای بورڈز کے آزاد ڈائریکٹرز کے زیادہ فعال رول کی ضرورت پر زور دیا۔
سمٹ میں بورڈ گورننس کے مختلف پہلوؤں کا احاطہ کیا گیا۔ حاضرین نے بورڈ گورننس کی باریکیوں، سی پی ایس ای میں آزاد ڈائریکٹرز کی تاثیر، سی ایس آر اور آڈٹ کمیٹیوں میں ان کے رول اور اپنی ذمہ داریوں کے ارد گرد ریگولیٹری فریم ورک کا جائزہ لیا۔ ایجنڈے کے مطابق انٹرایکٹو پینلز، اوپن ہاؤسز، بورڈ میٹنگ کی تیاریوں کے بارے میں بصیرت، اور بورڈ ڈائنامکس بمقابلہ انتظامی تعلقات کی تلاش پر بھی تبادلہ خیال کیا گیا۔
دیگر ممتاز مقررین میں حکومت ہند کے سابق سکریٹری ڈاکٹر بھاسکر چٹرجی؛ پروفیشنل آزاد ڈائریکٹر نوشیر مرزا؛ہندوستانکے سابق ڈپٹی سی اے جی انوپم کلشریستھ؛ لائف انشورنس کارپوریشن کے آزاد ڈائریکٹر ڈاکٹر انیل کمار اور بینک آف بڑودہ کے ، سابق چیئرپرسن ڈاکٹر انیل کھنڈیلوال شامل تھے۔
۔۔۔۔۔۔۔۔۔۔۔
ش ح۔ا گ۔ن ا۔
U- 10471
(Visitor Counter : 19
سٹرک ٹرانسپورٹ اور شاہراہوں کی وزارت
سڑک حادثات میں راہگیروں کی اموات
نئی دہلی ،2دسمبر، سڑک ٹرانسپورٹ اور شاہراہوں کے مرکزی وزیر جناب نتن گڈکری نے ایک سوال کے تحریری جواب میں آج راجیہ سبھا کو بتایا کہ سڑک ٹرانسپورٹ اور شاہراہوں کی وزارت نے معلومات اور انجینئرنگ ، قانون کے نفاذ اور ہنگامی دیکھ بھال کی بنیاد پر روڈ سیفٹی کے مسئلے کے حل کے لئے ایک کثیر رُخی حکمت عملی وضع کی ہے۔ مزید براں سڑک ٹرانسپورٹ اور شاہراہوں کی وزارت نے اراکین پارلیمان ، کی صدارت میں سڑک کا استعمال کرنے والوں کے مابین بیداری کے فروغ کے لئے ملک کے ہر ایک ضلع میں روڈ سیفٹی سے متعلق پارلیمانی کانسٹی ٹیونسی کمیٹی تشکیل دی ہے۔ قومی سڑک سیفٹی پالیسی میں بیداری کے فروغ، روڈ سیفٹی انفارمیشن ڈاٹا بیس کا قیام، سڑک سیفٹی سے متعلق سیفٹی کے قوانین کے نفاذ کے لئے انٹیلی جنٹ ٹرانسپورٹ سمیت محفوظٖ سڑک بنیادی ڈھانچے کی حوصلہ افزائی کرنا جیسے مختلف پالیسی اقدامات کو شامل کیا گیا ہے۔ اس کے علاوہ روڈ سیفٹی کے پروگراموں سے متعلق کاموں کے لئے قومی ، ریاستی اور ضلعی سطح پر روڈسیفٹی کونسلوں اور کمیٹیوں کے لئے موٹر وہیکل ایکٹ 1988 کا نفاذ شامل ہے۔
موٹر وہیکل 2019 میں منجملہ دیگر باتوں کے ٹریفک کے ضابطوں کی خلاف ورزیوں کے لئے جرمانے کو بڑھانے اور ان کی الیکٹرک نگرانی، سمیت روڈ سیفٹی اور نا بالغ بچوں کے لئے جرمانے کو بڑھانا، موٹر گاڑیوں کی فٹنس کی کمپیوٹر کاری /خودکاری، جانچ، خراب موٹرگاڑیوں کا ریکارڈ رکھنا، ٹھوکر مارنے اور بھاگ جانے جیسے معاملات کے لئے تھرڈ پارٹی کی ذمہ داری کو بڑھانا اور زیادہ معاوضے کی ادائیگی وغیرہ پر توجہ مرکوز کی گئی ہے۔
مذکورہ بالاکے علاوہ سڑک سیفٹی کے فروغ کےلئے وزارت کےدیگر اقدامات حسب ذیل ہیں:
- راہگیروں میں بیداری پیدا کرنے کے لئے الیکٹرانک میڈیا اور پرنٹ میڈیا کی وساطت سے روڈ سیفٹی سے متعلق مہم /تشہیری مہم چلانا۔
- اچھے شہریوں کے تحفظ کے لئے رہنما خطوط کا اجراء۔
- ریاستوں میں ماڈل ڈرائیونگ ٹریننگ انسٹی ٹیوٹ کا قیام ۔
- خودکارنظام کے ذریعہ کمرشیئل موٹرگاڑیوں کی فٹنس کی جانچ کے لئے 24معائنہ اور سرٹیفکیشن مراکز کی منظوری۔
- شاہراہوں کا استعمال کرنے والوں کے لئے موبائل ایپ کی شروعات یعنی ‘ سکھدیاترا 1033’جس کے ذریعہ شاہراہوں کا استعمال کرنے والے سڑک حادثات سمیت قومی شاہراہوں پر گڈھوں اور حفاظت کو لاحق دوسرے خطرات کی رپورٹ کر سکتے ہیں۔
- سڑک سیفٹی کے استحکام اور بیداری پیدا کرنے کے لئے ہر سال روڈ سیفٹی ویک منانا۔
- روڈ سیفٹی کو منصوبہ بندی کے مرحلے میں سڑک کے ڈیزائن کی تیاری کا لازمی حصہ بنایا گیا ہے۔
- قومی شاہراہوں کو چار لینوں والی بنانے کے لئے اس کی حد کو 15ہزار پیسنجر کار یونٹ  سے گھٹا کر 10ہزار پی سی یو کر دیا گیا ہے۔
- آٹوموبل کے لئے سیفٹی کے معیارات کو بہتر بنایا گیا ہے۔
- قومی شاہراہوں پر سیاہ مقامات کی شناخت اور ان کی اصلاح کو اعلیٰ ترجیح دی گئی ہے۔
- سڑکوں کا استعمال کرنے والوں کی حفاظت کو یقینی بنانے کے لئے توثیق کے عمل میں توسیع کے لئے شناخت شدہ سڑک حادثات والے سیاہ مقامات کی مرمت کے لئے تفصیلی تخمینے کو تکنیکی منظوری دینے کا اختیار وزارت نے ایم او آر ٹی ایچ کے علاقائی افسران کو تفویض کر دی ہے۔
- تمام ریاستوں /مرکز کے زیر انتظام علاقوں ک ومعذور افراد کے لئے قومی شاہراہوں پر پیدل چلنے کی سہولیات پیدا کرنے سے متعلق رہنما خطوط بھی جاری کر دیئے گئے ہیں۔
- انڈین اکیڈمی آف ہائی وے انجینئرس  میں روڈسیفٹی آڈیٹروں کے لئے ایک سرٹیفکیشن کورس شروع کیا گیا ہے اور اب تک 42آڈیٹروں کو سرٹیفائی کیا گیا ہے۔
- سپریم کورٹ کے فیصلے کے مطابق سرکلر نمبر ایف نمبر آر ڈبلیو/این ایچ -33044/309/2016/ایس اینڈ آر بتاریخ 6اپریل 2017 اور یکم جون 2017 کے ذریعہ شراب کی دوکانوں کو ہٹانا۔
بھارتی چناؤ کمیشن
کونسل آف اسٹیٹس کا ضمنی انتخاب: الیکشن کا التوا
کونسل آف اسٹیٹس میں ایک نشست خالی ہوگئی ہے، جس کی تفصیل درج ذیل ہے:
|
|
ریاست کا نام
|
|
رکن کا نام
|
|
نشست خالی ہونے کی وجہ
|
|
خالی ہونے کی تاریخ
|
|
مدت کار
|
|
کیرل
|
|
جناب جوزف کے منی
|
|
استعفی
|
|
11.01.2021
|
|
01.07.2024 تک
عوامی نمائندگی کے قانون 1951 کی دفعہ 151 اے کے ضابطوں کے مطابق خالی جگہ کو جگہ خالی ہونے کی تاریخ سے چھ ماہ کی مدت کے اندر ضمنی انتخاب کے ذریعہ پُر کیا جائے گا بشرطیکہ خالی جگہ سے متعلق بقیہ مدت کار ایک سال یا اس سے زیادہ ہو۔
کمیشن نے آج اس معاملے کا جائزہ لیا اور فیصلہ کیا کہ ملک میں کووڈ کی دوسری لہر چلنے کی وجہ سے اس ضمنی انتخاب کو عالمی وبا کی صورتحال میں واضح بہتری آنے اور مذکورہ ضمنی انتخاب کرانے کے لئے حالات ساز گار ہونے تک ملتوی کرنا ہی مناسب ہوگا۔
کمیشن، متعلقہ ریاستوں سے موصولہ مادخل کو ذہن میں رکھتے ہوئے اور این ڈی ایم / ایس ڈی ایم اے جیسی اتھارٹیز سے عالمی وبا کی صورتحال کا جائزہ لینے کے بعد ہی مناسب وقت پر اس سلسلے میں فیصلہ کرے گا۔
۔۔۔۔۔۔۔۔۔۔۔
ش ح۔ا گ۔ن ا۔
U- 4920
(Visitor Counter : 67
عملے، عوامی شکایات اور پنشن کی وزارت
نئے سی آئی سی اور آئی سیز کے تقرر کا عمل جاری ہے: ڈاکٹر جتیندر سنگھ
نئی دہلی، 22 ستمبر 2020، شمالی مشرقی خطے کی ترقی کے مرکزی وزیر مملکت ، وزیراعظم کے دفتر، عملے، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے آج راجیہ سبھا مین ایک تحریری جواب میں بتایا کہ نئے چیف انفارمیشن کمشنر اور انفارمیشن کمشنروں کے تقرر کا عمل جاری ہے۔
سینٹرل انفارمیشن کمیشن میں چیف انفارمیشن کمشنر کی مدت کار 26 اگست 2020 کو مکمل ہوگئی ہے۔ایک انفارمیشن کمشنر کی مدت کار 25 ستمبر 2020 تک مکمل ہوجائے گی۔ حکومت نے سینٹرل انفارمیشن کمیشن میں چیف انفارمیشن کمشنر کے عہدے اور انفارمیشن کمشنرز کے 6 عہدوں پر بھرتی کے لئے 9 جولائی 2020 کو اشتہارات جاری کرکے وقت پر خالی آسامیوں پر بھرتی کا عمل شروع کردیا تھا۔
ایک اعلی سطحی سرچ کمیٹی سینٹرل انفارمیشن کمیشن میں چیف انفارمیشن کمشنر اور انفارمیشن کمشنروں کے عہدے کے لئے درخواستوں کی جانچ کرنے اور امیدواروں کی چنیدہ فہرستیں تیار کرتے ہوئے مختلف امیدواروں کے سلسلے میں متعلقہ معلومات حاصل کرنے کے طریقے اختیار کرتی ہے۔
۔۔۔۔۔۔۔۔۔۔۔
م ن۔ ا گ۔ن ا۔
U-5739
(Visitor Counter : 57